section_heading: Poslije rata
paragraph_text: Nakon završetka rata Wetzell od prosinca 1918. obnaša dužnost načelnika stožera XVIII. korpusa. Ostao je u novoj njemačkoj vojsci Reichswehru gdje je 1920. promaknut u čin pukovnika. Od ožujka 1921. obnaša dužnost inspektora obavještajnog odjela u ministarstvu obrane (Reichswehrministerium) da bi u prosincu 1923. bio unaprijeđen u čin general bojnika. U veljači 1926. imenovan je načelnikom Trupske uprave (Truppenamt) koji je u Weimarskoj Njemačkoj zapravo bio zamjena za Glavni stožer koji njemačka vojska prema odredbama  Versailleskog mirovnog ugovora nije smjela imati. Na navedenoj dužnosti nalazi se do travnja 1927. kada preuzima zapovjedništvo nad Grupnim zapovjedništvom 1 (Gruppenkommando 1) u Berlinu. U međuvremenu je, u veljači 1927., promaknut u čin general poručnika. S danom 31. listopadom 1927. se umirovljuje. Istodobno dobiva i počasni čin generala pješaštva.